3. pielikums
Ministru kabineta
2026. gada 18. augusta
noteikumiem Nr. 487
"4. pielikums
Ministru kabineta
2024. gada 18. jūnija
noteikumiem Nr. 391
Profesionālā tālākizglītība un pedagoģiskā, akadēmiskā un administratīvā darbība

	Nr.
p. k.
	Nosaukums
	Tālākizglītības punkti (TIP)
	Nepieciešams iepriekšējs sertifikācijas institūcijas apstiprinājums (pasākuma organizatoram)
	Nepieciešama publicēšana sertifikācijas institūcijas tīmekļvietnē

	1.
	Dalība pamatspecialitātes, apakšspecialitātes, papildspecialitātes vai ārstnieciskās vai diagnostiskās metodes profesionālās organizācijas tālākizglītības pasākumos (sēdēs)
	1 TIP par vienu akadēmisko stundu (ne vairāk kā 8 TIP dienā)
	nav
	ir

	2.
	Tālākizglītība kongresos, konferencēs, simpozijos, semināros un citos pasākumos Latvijā (izglītības iestāžu, ārstniecības iestāžu, citu organizatoru pasākumi)
	1 TIP par vienu akadēmisko stundu (ne vairāk kā 8 TIP dienā)
	ir
	ir

	3.
	Tālākizglītība kongresos, konferencēs, simpozijos, semināros un citos pasākumos1 ārpus Latvijas
	atbilstoši pasākuma organizatora noteiktajam
	nav
	nav

	4.
	Dalība ārstniecības personu sertifikācijas institūcijas organizētās starpdisciplīnu konferencēs
	12 TIP (par katru)
	nav
	ir

	4.1
	Dalība starpdisciplīnu konferencēs, ko organizē zinātnes universitātes, kuras īsteno akreditēta studiju virziena "Veselības aprūpe" studiju programmas, vai klīniskās universitātes slimnīcas vai to mācību centri
	12 TIP (par katru)
	ir
	ir

	5.
	Dalība tālākizglītības vai profesionālās pilnveides pasākumā attiecīgajā veselības aprūpes jomā, ko organizējusi ārstniecības iestāde, kurai piešķirts metodiskās vadības institūcijas statuss konkrētā veselības aprūpes jomā
	atbilstoši pasākuma organizatora noteiktajam, bet ne vairāk kā 8 TIP
	nav
	ir

	6.
	Dalība klīnisko universitāšu slimnīcu izglītības iestāžu organizētā tālākizglītības vai profesionālās pilnveides pasākumā attiecīgajā veselības aprūpes jomā attiecīgās klīniskās universitātes slimnīcas personālam
	atbilstoši pasākuma organizatora noteiktajam, bet ne vairāk kā 8 TIP
	nav
	ir

	7.
	Latvijā veidotas tālmācības apmācības programmas apguve ar saņemtu vērtējumu
	1 TIP par vienu akadēmisko stundu
	ir
	ir

	8.
	Dalība Eiropas medicīnas speciālistu savienības (UEMS – Union Européenne des Médecins Spécialistes, European Union of Medical Specialists) saskaņotā pasākumā, kas notiek Latvijā
	1 TIP par vienu akadēmisko stundu (ne vairāk kā 8 TIP dienā)
	nav
	ir

	9.
	Ārpus Latvijas veidotas tālmācības apmācības programmas1 apguve ar saņemtu vērtējumu
	atbilstoši pasākuma organizatora noteiktajam
	ir2
	ir

	10.
	Praktiskā profesionālā apmācība (stažēšanās, praktiskā apmācība, voluntēšana veselības aprūpē (fakultatīvā prakse)) ārstniecības iestādē apmācīttiesīgas ārstniecības personas vadībā3
	8 TIP par vienu dienu
	nav
	nav

	11.
	Bakalaura grāda iegūšana veselības aprūpē (ja tiek iegūta cita ārstniecības personas profesionālā kvalifikācija)4
	150 TIP
	nav
	nav

	12.
	Maģistra grāda iegūšana veselības aprūpē4
	150 TIP
	nav
	nav

	13.
	Doktora grāda iegūšana veselības aprūpē4
	200 TIP
	nav
	nav

	14.
	Jaunas specialitātes sertifikāta iegūšana
	100 TIP
	nav
	nav

	15.
	Jaunas ārstnieciskās vai diagnostiskās metodes sertifikāta iegūšana
	50 TIP
	nav
	nav

	16.
	Eiropas medicīnas speciālistu savienības (UEMS – Union Européenne des Médecins Spécialistes, European Union of Medical Specialists) eksāmena vai UEMS atzīta eksāmena nokārtošana attiecīgajā specialitātē vai metodē
	100 TIP
	nav
	nav

	17.
	Darbs profesionālās konsultatīvās padomēs un darba grupās. Darbība starptautiskās profesionālās organizācijās un to vēlētās institūcijās pamatspecialitātes, apakšspecialitātes, papildspecialitātes vai ārstnieciskās vai diagnostiskās metodes ietvaros vai starptautiskās organizācijās, kuras apvieno dažādu specialitāšu ārstniecības personas
	10 TIP gadā (neatkarīgi no padomju vai grupu skaita)
	nav
	nav

	18.
	Apmācīttiesīgas ārstniecības personas darbs ar studentiem, rezidentiem, praktikantiem un stažieriem mazāk par vienu semestri gada laikā vai nepilnas slodzes pedagoģiskais darbs ārstniecības iestādē vai izglītības iestādē, kura īsteno medicīniskās izglītības programmas
	10 TIP gadā
	nav
	nav

	19.
	Apmācīttiesīgas ārstniecības personas darbs ar studentiem, rezidentiem, praktikantiem un stažieriem vienu semestri vai vairāk gada laikā vai pilnas slodzes pedagoģiskais darbs ārstniecības iestādē vai izglītības iestādē, kura īsteno medicīniskās izglītības programmas
	20 TIP gadā
	nav
	nav

	20.
	Darbs ārstniecības personu sertifikācijas institūcijas vēlētās institūcijās vai sertifikācijas komisijās
	10 TIP gadā
	nav
	nav

	21.
	Dalība Latvijas Zinātnes padomes vai starptautiskos zinātnisko grantu projektos
	10 TIP gadā vadītājam,
2 TIP gadā dalībniekam
	nav
	nav

	22.
	Uzstāšanās ar ziņojumiem starptautiskos kongresos, konferencēs, simpozijos un citos pasākumos, tai skaitā līdzautoriem
	30 TIP par katru
	nav
	nav

	23.
	Uzstāšanās ar priekšlasījumu ārstniecības personu profesionālo organizāciju tālākizglītības pasākumos (sēdēs), Latvijas mēroga kongresos, konferencēs, ārstniecības iestāžu vai profesionālo organizāciju klīniskās sēdēs
	10 TIP par katru
	nav
	ir

	24.
	Stenda ziņojums starptautiskos kongresos, konferencēs, simpozijos un citos pasākumos
	20 TIP par katru
	nav
	nav

	25.
	Mācību grāmatu un monogrāfiju autors vai līdzautors
	200 TIP
	nav
	nav

	26.
	Publikācijas starptautiski citējamos izdevumos5
	50 TIP par katru
	nav
	nav

	27.
	Medicīnisku rakstu publikācijas profesionālajos izdevumos
	20 TIP par katru
	nav
	nav

	28.
	Klīnisko vadlīniju izstrāde atbilstoši normatīvajos aktos noteiktajām prasībām klīnisko vadlīniju izstrādei, izvērtēšanai, reģistrēšanai un ieviešanai vai medicīnisko tehnoloģiju izstrāde atbilstoši normatīvajos aktos noteiktajām prasībām ārstniecībā izmantojamo medicīnisko tehnoloģiju apstiprināšanai un jaunu medicīnisko tehnoloģiju ieviešanai
	30 TIP katram darba grupas dalībniekam
	nav
	nav

	29.
	Prakses (stažēšanās, praktiskās pieredzes, voluntēšanas) vadīšana universitātes slimnīcā vai valsts nozīmes specializētā ārstniecības iestādē vai mentora, supervizora darbs valsts un pašvaldību ārstniecības iestādēs
	10 TIP gadā (kopā par visiem vadīšanas gadījumiem)
	nav
	nav

	30.
	Iesaiste sūdzību un nevēlamu medicīnisku notikumu izvērtēšanā (neattiecas uz ārsta eksperta profesionālās darbības ietvaros veikto darbu)
	10 TIP par viena atzinuma sagatavošanu
	nav
	nav


Piezīmes.
1 Sertificējamai ārstniecības personai ir pienākums iesniegt pamatotu pārrēķinu tālākizglītības punktu skaitam, ja par dalību pasākumā ārvalstīs tiek piešķirts tālākizglītības punktu skaits, kas neatbilst vienam tālākizglītības punktam par vienu akadēmisko stundu.
2 Iesniegumu apstiprināšanai var iesniegt arī specialitāšu profesionālās organizācijas. Sertifikācijas institūciju sertifikācijas padomēm ir tiesības veidot apstiprināto vietņu sarakstus pēc savas iniciatīvas.
3 Atbilstoši šā pielikuma 10. punktam iegūto tālākizglītības punktu skaits kopā nedrīkst pārsniegt 16 % no resertifikācijai specialitātē nepieciešamā tālākizglītības punktu skaita.
4 Netiek attiecināts uz zinātniskajiem grādiem, kuri iegūti, pielīdzinot iepriekš iegūto izglītību atbilstoši normatīvajiem aktiem par grādu un profesionālo kvalifikāciju pielīdzināšanu.
5 PubMed, SCOPUS, Web of Science."
